《豫章行送周裕》
宋代·杨杰

君不见南浦亭前草，送人千里道。一番膏雨一番青，不顾王孙江外老。

又不见丰城剑埋尘土间，几年秋水澄波澜。夜深直气射牛斗，变化风雷头角寒。

丈夫穷通有时有，满腹诗书满樽酒。行行三月到扬州，故人莫笑麻衣旧。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。